wickkiey/tamil-wikipedia-chunked huggingface dataset:
# குற்ற உளவியல்

## காரணிகள்

குற்றவியல் உளவியலாளர்கள் பின்வரும் அடிப்படைக் காரணிகளைக் கண்டறிந்துள்ளனர். 1964 ஆம் ஆண்டு, செருமனியில் பிறந்த, இங்கிலாந்து உளவியலாளரான, குற்றவியில் கோட்பாடுகளை ஒருங்கிணைத்தவருள் முக்கியமானவராகக் கருதப்படுகிறார்.  
**சமூக அறிவுவளர்ச்சிக் குறைபாடு** : இக்குறைபாட்டால் பலர், பிறருடன் சேர்ந்து வாழ முடியாமலும், அனுபவ மூலம் அறிந்துகொள்ள முடியாமலும், நன்மை தீமைகளை அறியும் ஆற்றல் இல்லாமலும், மனத்தை ஒரு நிலையில் நிறுத்தி வைக்கக்கூடிய திறமை இல்லாமலும், எடுத்த காரியத்தை ஊக்கத்துடன் செய்து முடிக்கும் ஆர்வம் இல்லாமலும் இருக்கிறார்கள். விரும்பத் தகாத வழிகளில், அவர்களுக்கு மித மிஞ்சிய மன உந்துதல், ஆசை உண்டாகின்றது. அதனால் சமூகத் தவறு என்பதை உணர மறுக்கிறார்கள். இவ்வாறு உள்நோக்கு அறிவும், சிந்தனா ஆற்றலும் இல்லாதிருப்பது ஒரு மனநோயேயாகும்.  
**சட்டங்கள்** : இவைகளும் குற்றவாளிகளை உண்டாக்கிவிடுகின்றன. எடுத்துக்காட்டாக, நோயாளியைக் காப்பாற்ற, அவசர நிலைக்காக, மருத்துவமனைக்கு விரைந்து செல்லும் ஒருவன் இடையில் விபத்து ஏற்படுத்தினால், அவனும் சட்டமீறல் செய்தவன் ஆகிறான்.இளங் குற்றவாளிகள் (Juvenile delinquents) பரம்பரையைக் கவனித்தால், அவர்களிடையே அறிவின்மையே மிகுதியாகக் காணப்படும். அந்த குற்றவாளிகளுடன் பிறந்தோரும், அறிவு குறைந்தவராகவே இருப்பர். ஆகவே, குற்றவாளிகளை ஆராயும்பொழுது, அவர்களுடைய மரபை ஆராய்வதைவிட, அவர்களுடைய சொந்த வரலாற்றை ஆராய்வதே பயனுடையதாகும்.அளவு கடந்த மனச்சோர்வே தற்கொலைகளில் பெரும்பாலானவற்றிற்குக் காரணம் ஆகும்.  
**சூழ்நிலை** : சூழ்நிலையுடன் வேறு காரணங்களும் சேர்ந்து செயற்படும் என்பதைக் கருத்தில் கொள்ள வேண்டும். ஒருவன் சமூகத்தில் நடந்துகொள்ளக் கூடிய முறையை உருவாக்குவது, அவன் சிறுவனையிருக்கும் பொழுதே, அவனுடைய சூழ்நிலை அடித்தளங்களை உருவாக்கும். இதுவே அவனுடைய ஆளுமை ஆகும். எடுத்துக்காட்டாக, குழந்தைப் பருவத்தில் துணிவில் விருப்பம் உண்டாகிவிடுமானால், அவன் வாலிபப் பருவமடையும் பொழுது நன்மை தீமையை எண்ணிப் பாராமல் தீயவர்களுடன் சேர்ந்து, தீய செய்கைககளில் ஈடுபடத் தொடங்கிச் சட்டங்களை மீறிக் குற்றவாளியாகி விடுகிறான்.  
**நோய்கள்** : உடலமைப்பும் உடல் நோய்களும் குற்றங்களுக்குக் காரணமாயிருப்பதுண்டு. எடுத்துக்காட்டாக, காக்காய்வலிப்பு (Epilepsy) என்ற நோயானது, குற்றவாளிகளில் பலருக்கு இருக்கிறது. காக்கைவலி உண்டாகவே, சூழ்நிலை மாற்றம், மனச் சோர்வு, பிறர் புறக்கணிப்பு, அச்சம், இடைவிடாக்கவலை முதலியன உண்டாகிவிடுகின்றன. அவற்றின் காரணமாகக் காக்கைவலியால் பீடிக்கப்பட்ட குழந்தைகள் அமைதியற்றவர்களாகவும், பிடிவாதமுள்ளவர்களாகவும், முன்கோபம் உடையவர்களாகவும் இருப்பார்கள். அதே போல, என்செபலைட்டிஸ் (Encephalitis) என்ற தூக்கநோய், மூளையில் அதிர்ச்சி உண்டாவதால் ஏற்படுகிறது.  
மேற்கூறிய காரணங்களால், குற்றம் என்பது பாரம்பரியக் குணங்களும், நரம்பு, உறுப்பு, உள்ளம், சூழ்நிலை ஆகியவற்றால் ஏற்படும் மாறுதல்களும் ஒன்றிணைந்து உண்டாக்குவதாகும். சிலரிடம் பாரம்பரிய இயல்புகளும், சிலரிடம் வறுமை, சோர புத்திரத்துவம், மது, குடும்பச் சச்சரவு போன்ற சூழ்நிலைகளும் மிகுதியாயிருக்கும். குழந்தைப் பருவத்தில் அமைவதே, வாழ்நாள் முழுவதும் அமையும். ஆதலால் குற்றவாளியாகும் குணங்கள், குழந்தைப் பருவத்திலேயே அமைந்துவிடுகின்றன. காக்கைவலி, உட்சுரப்புக் (Endocrine) கோளாறு முதலியவைகளும் சமூகத்துடன் ஒத்துழைக்க வொட்டாமல் செய்துவிடுகின்றன. குடும்ப வாழ்வு நிறைவாக இல்லாதவர்களிடம் அளவுகடந்த எதிர்ப்பு, பகைமை, சுயநலம், தாழ்வு மனப்பான்மை போன்ற குணங்கள் உண்டாவது இயற்கையே ஆகும்.
# முன்மார்பு குத்தல்

மேலும் 1370 ஆம் ஆண்டில் “கை டி சௌலியாக் என்ற பிரஞ்சு மருத்துவரின் சிரூர்கியா மேக்னா” என்று தலைப்பிடப்பட்ட வழிகாட்டி நூலில் இடம்பெற்றிருந்த பிரிகார்டியல் என்ற இப்பெயர் பிரஞ்சு மருத்துவ அகராதியில் சேர்க்கப்பட்டது. முன்னதாக உதரவிதானம் என்ற மார்புக்கூட்டின் இடைதிரையை குறிக்கப் பயன்பட்ட இச்சொல் தற்போது வழக்கத்தில் இல்லாமல் போனது. Previously, the Latin term "*praecordia*" had been used to refer to the diaphragm, a sense now obsolete..  
1955 ஆம் ஆண்டில் சிகாகோவில் அமைந்துள்ள மைக்கேல் ரீசு மருத்துவமனையின் இருதயவியல் மற்றும் மருத்துவத் துறையின் பயிற்சியாளர்களான மில்லர் மற்றும் டெக்சிடர் ஆகியோர் உச்சார்ட் நோய்க்குறியைப் பற்றி ஆழமாக ஆய்வு செய்தனர்.
மில்லர் உட்பட 10 நோயாளிகளுக்கு இந்த முன்மார்பு குத்தல் நோய்க்குறி இருந்த்தாக அவர்கள் தெரிவித்தனர். 1978 ஆம் ஆண்டில் இந்த நோய்க்குறியைப் பற்றி சுபாரோ மற்றும் பேர்ட் என்பவர்கள் ஆராய்ந்ததில் ஆரோக்கியமான 45 இளம் நபர்களுக்கு இந்த நோயிருந்ததாக எடுத்துக் கூறினர். PCS in American children has been discussed by Pickering in 1981 அமெரிக்க குழந்தைகளுக்கு இருந்த இநோய்க்குறியைப் பற்றி 1981 மற்றும் 1989 ஆம் ஆண்டுகளில் பிக்கரிங் மற்றும் ரெனால்ட்சு ஆகியோர் விவரித்துள்ளனர்..
# சித்தகிரி கிராம்ஜீவன் அருங்காட்சியகம் (கனேரி மடம்)

**சித்தகிரி கிராம்ஜீவன் அருங்காட்சியகம் (கனேரி மடம்) Siddhagiri Gramjivan Museum (Kaneri Math)** என்பது இந்தியாவில் மகாராஷ்டிரா மாநிலத்தில் கோலாப்பூர் மாவட்டம் கனேரியில் உள்ள சிற்பங்களுக்கு அர்ப்பணிக்கப்பட்ட ஓர் அருங்காட்சியகம் ஆகும். இந்த அருங்காட்சியகத்தின் முழுப் பெயர் **சித்தகிரி கிராம்ஜீவன் (கிராம வாழ்க்கை) அருங்காட்சியகம்** என்பதாகும்.இது ஸ்ரீ க்ஷேத்ரா சித்தகிரி மடத்தில் அமைந்துள்ளது. சித்தகிரி மடமானது மூலா-காட்ஸிதேஸ்வர் சிவன் கோயிலைச் சுற்றி கட்டப்பட்டுள்ள மடமாகும்.
# சித்தகிரி கிராம்ஜீவன் அருங்காட்சியகம் (கனேரி மடம்)

## அருங்காட்சியக விளக்கம்

இந்த அருங்காட்சியகத்தின் *கிராம்ஜீவன்* எனப்படுகின்ற கிராம வாழ்க்கையைப் பற்றிய வெவ்வேறு அம்சங்கள் காட்சிப் படுத்தப்பட்டுள்ளன. *கிராம்* என்றால் *கிராமம் என்றும்*, *ஜீவன்* என்றால் மராத்தி மொழியில் *வாழ்க்கை என்றும்* பொருள் ஆகும். இதற்கான முன்முயற்சி என்பதானது மகாத்மா காந்தியின் கனவாக இருந்தது. இது சித்தகிரி குருகுல அறக்கட்டளையின் மேற்பார்வை மற்றும் முயற்சி மூலம் முழு வடிவம் பெற்றது. முகலாயர்களின் படையெடுப்பிற்கு முன்னர் மகாராஷ்டிராவில் தன்னிறைவு பெற்ற கிராம வாழ்வின் வரலாறு இங்கு சிமென்ட் சிற்பங்களின் வடிவங்கள் மூலமாக சித்தரிக்கப்பட்டுள்ளது. அன்றாட கிராம வாழ்க்கையில் நிகழ்த்தப்படும் செயல்பாடுகளைக் குறிக்கின்ற வகையில் ஒவ்வொரு சிற்பமும் அமைக்கப்பட்டுள்ளது. 12 பாலுடேதர்கள் எனப்படுகின்ற பரம்பரை கிராம சேவர்கள் (குறிப்பாக கலை இனத்தைச் சேர்ந்தவர்கள்) மற்றும் 18 அலுடேதர்கள் உள்நாட்டு மற்றும் தொழில்முறை பணிகளைச் செய்வதற்கான உபகரணங்கள் தொடர்பான பணிகளை மேற்கொண்டனர்.  
இந்த அருங்காட்சியகம் பரப்பளவில் பரந்து விரிந்து அமைந்துள்ளது. சுற்றியுள்ள கிராமப்புறங்கள் அழகாகவும், பசுமையானதாகவும் காணப்படுகிறது. கிராம வாழ்க்கையின் ஒவ்வொரு அம்சமும் கிட்டத்தட்ட 80 காட்சிகளில் சித்தரிக்கப்பட்டுள்ளன. அவை 300 க்கும் மேற்பட்ட சிலைகள் மூலமாக வெளிப்படுத்தப்பட்டுள்ளன.
# சித்தகிரி கிராம்ஜீவன் அருங்காட்சியகம் (கனேரி மடம்)

## கிராமப்புறக் காட்சிகள்

இங்கு (1) கிராம பூசாரி தங்குமிடம். முதல் காட்சி அதிகம் படித்த கிராம பூசாரியின் வீடு. அவர் தனது கடமைகள், சடங்குகள் மற்றும் திருமணங்கள் மற்றும் நூல் விழாக்கள் போன்ற சடங்குகளைச் செய்கிறார். மேலும் வீடு கட்டுதல் மற்றும் வீடு வெப்பமயமாதல் நடவடிக்கைகள், கிணறுகள் தோண்டுவது, விதைகளை விதைப்பது, மூக்கு அல்லது காதுகளைத் துளைத்தல் போன்ற எந்தவொரு புனித செயலுக்கும் நல்ல நாட்களையும் நேரங்களையும் குறித்துத் தருவார். அவர் பெறும் *தட்சணை* (நன்கொடைகள்) மூலமாக தன் வாழ்வாதாரத்தை அமைத்துக் கொள்கிறார். நல்ல தேதிகளைக் கண்டுபிடிப்பதற்காக அவர் *பஞ்சாங்கைப்* (பஞ்சாங்கத்தை) பார்த்துக் கொள்கிறார், (2) வேலையில் பொற்கொல்லர்
(3) ஒரு காளைக்கு லாடம் கட்டும் ஒருவர், (4) முடிதிருத்தும் கடை, (5) கிராம கிணறு - கிராம மக்கள் பொது கிணற்றில் இருந்து தண்ணீர் கொண்டு வருகிறார்கள், (6) ஒரு மூத்த குடும்ப உறுப்பினரை கவனித்துக் கொள்ளல், (7) மளிகை கடை - ஒரு பெண் தன் மகனுடன் மளிகை கடைக்கு வருகிறாள். கடை வைத்திருப்பவர் பழைய எடை போடும் இயந்திரத்தில் பொருட்களை எடைபோடுகிறார். வெல்லம், சர்க்கரை, மிளகாய், உப்பு, கோதுமை, அரிசி போன்ற பொருட்கள் அங்கு இருப்பில் வைக்கப்பட்டுள்ளன. மகன் தன் தாயிடம் தனக்கு காத்தாடிகள் வாங்கச் சொல்கிறான், (8) விவசாயிகளின் *வாடா* (வீடு), (9) வைத்தியரின் வீடு (10) மெல்லிய மெத்தை போன்ற விரிப்பினைத் தைக்கும் பாட்டி
(11) காளை இழுக்கும் கலப்பையைப் பயன்படுத்தி விவசாயிகள் பண்ணையை உழுகிறார்கள், (12) தான் மேய்க்கும் ஆடுகளுடன் ஆடு மேய்க்கும் பையன், (13) பஜனை மற்றும் கீர்த்தனை நிகழ்த்தும் கிராம மக்கள் (இந்து பக்தி பாடல்களைப் பாடுகிறார்கள்) உள்ளிட்ட பல கிராம வாழ்க்கையின் காட்சிகள் காட்சிப்படுத்தப்பட்டுள்ளன.
# சித்தகிரி கிராம்ஜீவன் அருங்காட்சியகம் (கனேரி மடம்)

## சிவன் கோயில்

இந்த அருங்காட்சியக மைதானத்தில் ஒரு பழைய சிவன் கோயில் உள்ளது. இது நிசர்கடத்தா மகாராஜுக்குச் சொந்தமானது. அவர் இஞ்சேகேரி சம்பிரதாயத்துடன் தொடர்பு கொண்டவர் ஆவார். லிங்காயத் பூசாரி ஒருவரால் ஒரு சிவலிங்கம் ஒரு அழகான மலை மீது 14 ஆம் நூற்றாண்டில் நிறுவப்பட்டதாக நம்பப்படுகிறது. சுமார் 500 ஆண்டுகளுக்கு முன்பு, ஸ்ரீ காத்சித்தேஷ்வர் மகாராஜ் என்று அழைக்கப்படுகின்ற ஒரு லிங்காயத் பூசாரி அதனை மேம்படுத்திப் புதுப்பித்தார், ஆகையால், இந்த இடம் இப்போது அவரது பெயரால் அழைக்கப்பட்டு வருகிறது. இந்த கோயிலில் ஆழத்தைக் கொண்ட ஒரு குளம் உள்ளது. மேலும் இங்கு உயரத்தினைக் கொண்ட ஒரு சிவன் சிலை மற்றும் ஒரு பெரிய நந்தியைக் காண முடியும்.
# காங்ரா கோட்டை

**காங்ரா கோட்டை** (*Kangra Fort*) இந்தியாவின் இமாச்சலப் பிரதேச மாநிலத்தின் காங்ரா மாவட்டத்தில் காங்ரா நகராட்சியின் புறநகரில் உள்ள தரம்சாலா நகரிலிருந்து 20 கிலோமீட்டர் தொலைவில் அமைந்துள்ளது.
# காங்ரா கோட்டை

## வரலாறு

மகாபாரத காவியத்தில் குறிப்பிடப்பட்டுள்ள பண்டைய திரிகர்த்த இராச்சியத்தின் தோற்றத்தால் அறியப்படும் காங்ரா, கடோச் வம்ச அரச ராஜபுத்திர குடும்பத்தினரால் காங்க்ரா கோட்டை கட்டப்பட்டது. இது இமயமலையின் மிகப் பெரிய கோட்டையாகும். அநேகமாக இந்தியாவின் மிகப் பழமையான கோட்டையாகவும் இருக்கலாம்.  
1009 இல் முகம்மது கஜினி, 1360 இல் பெரோஸ் ஷா துக்ளக் மற்றும் 1540 இல் சேர் ஷா மூன்று ஆட்சியாளர்களால் கோட்டை கைப்பற்றப்பட்டு அதன் பொக்கிஷங்களை சூறையாடப்பட்டது. அக்பரின் மகன் ஜஹாங்கிர் 1620 இல் கோட்டையைக் கைப்பற்றினார். முகலாய<nowiki/>ப் பேரரசர் ஜஹாங்கிர் சூரஜ் மாலின் உதவியுடன் காங்ராவைச் சேர்ந்த ராஜா ஹரி சந்த் கடோச் (ராஜா இரண்டாம் ஹரி சந்த் என்றும் அழைக்கப்படுகிறார்) காவலில் வைக்கப்பட்டார். மேலும், காங்ரா கோட்டைக்குள் ஒரு மசூதியும் கட்டப்பட்டது.  
கடோச் மன்னர்கள் முகலாயக் கட்டுப்பாட்டுப் பகுதிகளை மீண்டும் மீண்டும் சூறையாடி, முகலாயக் கட்டுப்பாட்டைப் பலவீனப்படுத்தி, முகலாயரின் வீழ்ச்சிக்கு உதவினர். 1789 இல் ராஜா இரண்டாம் சன்சார் சந்த் தனது மூதாதையர்களின் பண்டைய கோட்டையை மீட்பதில் வெற்றி பெற்றார். மகாராஜா இரண்டாம் சன்சார் சந்த் ஒருபுறம் கூர்க்காக்களுடனும், மறுபுறம் சீக்கிய மன்னர் மகாராஜா ரஞ்சித் சிங்குடனும் பல போர்களில் ஈடுபட்டார். சன்சார் சந்த் தனது அண்டை நாட்டு மன்னர்களை சிறையில் அடைத்திருந்தார். இது அவருக்கு எதிரான சதித்திட்டங்களுக்கு வழிவகுத்தது. இதனால் சீக்கியர்களுக்கும் கடோச்சிற்கும் இடையே போர் நடைபெற்றது. போரின்போது, கோட்டையின் வாயில்கள் பொருட்களுக்காக திறந்து வைக்கப்பட்டிருந்தன.  
கோர்காலி இராணுவம் 1806 ஆம் ஆண்டில் திறந்ததிருந்த வாயில்களுக்குள் ஆயுதமேந்தி நுழைந்தது. இது மகாராஜா சன்சார் சந்த் மற்றும் மகாராஜா ரஞ்சித் சிங் இடையே கூட்டணி அமைய காரணமானது. நீண்ட கூர்க்கா-சீக்கியப் போருக்குப் பிறகு கோட்டைக்குள் தேவையான அத்தியாவசியப் பொருட்கள் போதுமானதாக இல்லாததாலும், எதையும் வாங்க முடியாமலும் இருந்ததால், கூர்க்காக்கள் கோட்டையை விட்டு வெளியேறினர். 1828 வரை கோட்டை கடோச்சுடன் இருந்தது. சன்சார் சந்த் இறந்த பின்னர் ரஞ்சித் சிங் அதை தன் இராச்சியத்துடன் இணைத்தார். 1846 ஆம் ஆண்டு சீக்கியப் போருக்குப் பின்னர் இந்தக் கோட்டை ஆங்கிலேயர்களால் கைப்பற்றப்பட்டது.  
ஏப்ரல் 4, 1905 இல் ஏற்பட்ட நிலநடுக்கத்தில் சேதமடையும் வரை பிரித்தானிய காவல் படை கோட்டையை ஆக்கிரமித்தது.
# காங்ரா கோட்டை

## அமைவு

கோட்டையில் இரண்டு வாயில்களுக்கு இடையில் ஒரு சிறிய முற்றத்தின் வழியாக நுழைவாயில் அமைந்துள்ளது. நுழைவாயிலுக்கு மேலே உள்ள ஒரு கல்வெட்டில் இருந்து சீக்கியர்கள் காலத்தில் கட்டப்பட்டதாக தெரிகிறது. இங்கிருந்து ஒரு நீண்ட மற்றும் குறுகிய பாதை கோட்டையின் உச்சியில், *அஹானி* மற்றும் *அமிரி தர்வாசா* (தர்வாசா - வாயில்) வழியாக செல்கிறது. வெளிப்புற வாயிலிலிருந்து சுமார் 500 அடி தூரத்தில் பாதை மிகவும் கூர்மையான கோணத்தில் திரும்பி *ஜஹாங்கிரி தர்வாசா* வழியாக செல்கிறது.  
இப்போது கங்கை மற்றும் யமுனா நதிகளுக்கான சிலைகளால் சூழப்பட்ட தர்சனி தர்வாசா, ஒரு முற்றத்திற்கு நுழைவாக அமைந்துள்ளது. அதன் தெற்கே லட்சுமி-நாராயணா மற்றும் அம்பிகா தேவியின் கல் ஆலயங்களும், ரிஷபநாதரின் பெரிய சிலை கொண்ட ஒரு சமண கோவிலும் இருக்கின்றன.
# சமஸ்கிருதி அருங்காட்சியகம் மற்றும் கலைக்கூடம்

**சமஸ்கிருதி அருங்காட்சியகம் மற்றும் கலைக்கூடம் (Sanskriti Museum & Art Gallery)** என்பது இந்தியாவில் ஜார்க்கண்ட் மாநிலத்தில் ஒரு அருங்காட்சியகம் ஆகும். புலு இமாம் என்பவரால் 1991 ஆம் ஆண்டில் அவர் ஹசாரிபாக் மாவட்டத்தில் உள்ள இஸ்கோ என்னும் இடத்தில் முதன் முதலாக பாறை ஓவியத்தை கண்டுபிடித்த பின்னர் நிறுவப்பட்ட அருங்காட்சியகம் ஆகும். அதனைக் கண்டுபிடிப்புக்குப் பின்னர், இந்தியாவில் ஜார்க்கண்ட் மாநிலத்தில் வட கரன்புரா பள்ளத்தாக்கின் அவர் அதிக எண்ணிக்கையிலான வரலாற்றுக்கு முந்தைய தொல்பொருள் உட்பட மீசோ-சால்கோலிதிக் பாறை ஓவியங்களைக் கண்டுபிடித்து அவற்றை வெளியுலகின் பார்வைக்குக் கொண்டு வந்தார்.  
சமஸ்கிருதி அருங்காட்சியகத்தில் பழைய கற்காலம் மற்றும் புதிய கற்கால காலங்களைச் சேர்ந்த கல் கருவிகள், நுண்கல், மற்றும் வெண்கலம் முதல் இரும்புக் காலத்தைச் சேர்ந்தவை உள்ளிட்ட பல கலைப்பொருட்கள் காட்சிக்கு வைக்கப்பட்டுள்ளன. மேலும் பானைகள் செய்தல் தொடர்பானவையும் அங்கு உள்ளன. மற்றும் ஹசாரிபாக் பகுதியைச் சுற்றிலும் கண்டுபிடிக்கப்பட்ட பௌத்தம் தொடர்பான கலைப்பொருள்களும் அங்கு உள்ளன. இங்கு பிர்ஹோர்கள், சந்தாலிகள், மற்றும் குருக் என்று அழைக்கப்படுகின்ற ஓரவோன் இன மக்கள் தொடர்பான பல கலைப்பொருள்கள் உள்ளன. இந்த இன மக்களின் வாழ்க்கை அமைப்பு, நாட்டுப்புறப் பாடல்கள், தாவரத் தொடர்பியல் உள்ளிட்டவற்றைக் கொண்ட அனைத்துப் பொருண்மைகளும் இங்குள்ள அருங்காட்சியக ஆய்வுக் காப்பகம் மற்றும் நூலகத்தில் கிடைக்கிறது. இது ஒரு காட்சிக்கூடத்தையும் கொண்டு அமைந்துள்ளது. அந்தக் காட்சிக்கூடத்தில் &nbsp; உள்ளூர் கைவினைப்பொருட்கள் மற்றும் ஜவுளி, மற்றும் ஹசாரிபாக்கின் சுமார் 200 கோவர் (திருமணக் கலை) மற்றும் சோஹ்ராய் (அறுவடை கலை) தொடர்பான ஓவியங்கள் காட்சிப்படுத்தப்பட்டு காட்சிக்கு வைக்கப்பட்டுள்ளன.  
இந்த அருங்காட்சியகம் தற்போது அவரது தனியார் கட்டிடத்தில் இயங்கி வருகிறது. இது 3 ஏக்கர் வளாகத்தில் மரங்களைக் கொண்டிருந்த இடத்தில் 20 ஆம் நூற்றாண்டின் முற்பகுதியில் (1919) தேயிலைத் தோட்ட மாவட்ட தொழிலாளர் சங்க கட்டிடமாக இயங்கி வந்தது. மரங்களின் தோப்பு இருந்தது.  
சமஸ்கிருதி அருங்காட்சியகத்தில் ஒரு சிறிய நூலகம் மற்றும் ஒரு ஆய்வு ஆவணக் காப்பகம் ஆகியவை உள்ளன. மேலும் புகைப்பட மற்றும் காட்சி ஆவணங்கள் அருங்காட்சியகத்தில் உள்ள கண்காட்சிகளை படி எடுக்கும் வசதிகளைக் கொண்டு அமைந்துள்ளன. நூலகத்தில் அருங்காட்சியகம் மற்றும் கலைக்கூடம் ஆகியவற்றில் ஆவணங்கள், நூல்கள், நாளிதழ்கள் மற்றும் செய்தி மடல்கள் உள்ளிட்ட பல வெளியீடுகள் உள்ளன.
# சமஸ்கிருதி அருங்காட்சியகம் மற்றும் கலைக்கூடம்

## அருங்காட்சியகச் சேகரிப்புகள்

இந்த அருங்காட்சியகத்தில் மூன்று முக்கிய காட்சிக் கூடங்கள் உள்ளன. அவை தொல்பொருள் காட்சிக்கூடம், இனவியல் காட்சிக்கூடம், மற்றும் பழங்குடி கலை மற்றும் கைவினைப் பொருள்கள் காட்சிக்கூடம் ஆகியவையாகும்.
# சமஸ்கிருதி அருங்காட்சியகம் மற்றும் கலைக்கூடம்

## சிறப்புகள்

இந்த அருங்காட்சியகம் கோவர் மற்றும் சோக்ராஜ் ஆகியோரின் ஓவியங்களுக்குப் பெயர் பெற்றதாகும். அவை பல பாணிகளில் இங்கு அமைந்துள்ளன. கலைக்கூடத்திற்கு அருகில் அமைந்துள்ள பல வீடுகளின் சுவர்கள் அழகாக வண்ணம் அடிக்கப்பட்ட நிலையில் அமைந்துள்ளன. இஸ்கோவின் குகை ஓவியங்கள் இந்த அருங்காட்சியக உட்பகுதியின் முக்கியமான அம்சமாக அமைந்துள்ளது.
# சமஸ்கிருதி அருங்காட்சியகம் மற்றும் கலைக்கூடம்

## பார்வையாளர்கள் குறிப்பு

நகரிலிருந்து மிக எளிதில் சென்று அடையும் வகையில் இதன் அமைவிடம் உள்ளது. திபுகர்கா என்னும் இடத்தில் இது அமைந்துள்ளது. இங்கு வரும் பார்வையாளர்கள் மின்சார ஆட்டோ ரிக்ஷாவிலோ, ஈஆட்டோ ரிக்ஷாவிலோ இந்த இடத்தை வந்தடையலாம்.
# சமஸ்கிருதி அருங்காட்சியகங்கள்

**சமஸ்கிருதி அருங்காட்சியகங்கள் (Sanskriti Museums)** புதுதில்லியில் அமைந்துள்ள மூன்று அருங்காட்சியகங்களைக் கொண்ட ஒரு தொகுப்பாகும், அவை **<nowiki/>'அன்றாட கலை** **அருங்காட்சியகம்** **<nowiki/>**', **இந்திய டெர்ராக்கோட்டா அருங்காட்சியகம்** (பழங்குடி கலை) மற்றும் **ஜவுளி அருங்காட்சியகம்** ஆகியவை ஆகும். இது புதுதில்லியிலிருந்து 10 கி.மீ. தொலைவில் தெற்கே உள்ளது. இது ஆனந்தகிராமில் உள்ள எட்டு ஏக்கர் பரப்பளவில் ஒரு கிராமக் கலைஞர்கள் வளாகத்தில் அமைந்துள்ள சமஸ்கிருத கேந்திர வளாகத்திற்குள் அமைந்துள்ளது,
# சமஸ்கிருதி அருங்காட்சியகங்கள்

## அமைவிடம்

தில்லியின் புறநகரில் உள்ள மெஹ்ராலி - குர்கான் சாலையில் உள்ள ஆயா நகருக்கு அருகில் அமைந்துள்ளது. இதற்கு அருகில் அமைந்துள்ள டெல்லி மெட்ரோ நிலையம் டெல்லி மெட்ரோவில் உள்ள அர்ஜன் கர் ஆகும். .  
இந்த அருங்காட்சியகம் 1978 ஆம் ஆண்டில் நிறுவப்பட்டதாகும். புதுதில்லியை தளமாகக் கொண்ட இலாப நோக்கற்ற அமைப்பான **சமஸ்கிருத அறக்கட்டளையின்** கீழ் 1990 ஆம் ஆண்டில் ஓ.பி. ஜெயின் என்பவரால் இந்த அருங்காட்சியகம் நிறுவப்பட்டது.
# சமஸ்கிருதி அருங்காட்சியகங்கள்

## சமஸ்கிருத அறக்கட்டளை

தோழர்களான சுடுமண் குதிரை சிற்பங்கள் ]]  
சமஸ்கிருதி பிரதிஷ்டான் அல்லது சமஸ்கிருத அறக்கட்டளை என்பது 1979 ஆம் ஆண்டில் டெல்லியில் அமைக்கப்பட்ட ஒரு இலாப நோக்கற்ற பண்பாடு மற்றும் கலை மேம்பாட்டு அமைப்பாகும். இந்த அமைப்பில் ஓ.பி. ஜெயின், எல்.எம்.சிங்வி, டாக்டர் ஏ.எம்.சிங்வி மற்றும் சுதர்ஷன் அகர்வால் ஆகியோர் அறங்காவலர்களாக செயல்பட்டு வருகின்றனர். ஆரம்ப காலத்தில், இது பெரும்பாலும் அதன் உறுப்பினர்களால் தனிப்பட்ட முறையில் அளிக்கப்பட்ட நிதி உதவியைக் கொண்டு செயல்பட்டு வந்தது. பின்னர் அது அரசாங்க நிதியுதவியையும், இந்திய கலாச்சார உறவுகளுக்கான கவுன்சில் ( ஐ.சி.சி.ஆர் ), மற்றும் ஃபோர்டு அறக்கட்டளை போன்ற நிறுவனங்களிடமிருந்தும் நிதியைப் பெற ஆரம்பித்தது. அண்மையில் கார்ப்பரேட் துறையிலிருந்தும் நிதி பெறப்பட்டது. தற்போதைய கேந்திர வளாகத்தின் கட்டுமானம் 1989 ஆம் ஆண்டில் தொடங்கியது. தற்போது இந்த அறக்கட்டளை அறிஞர்கள், கலைஞர்கள் மற்றும் கைவினைஞர்களுக்கான பட்டறைகளையும் நடத்தி வருகிறது. இங்கு கலைஞர்கள் தங்கி செயலாற்றும் வகையிலான குடியிருப்புகள், ஸ்டுடியோக்கள், ஒரு நூலகம், ஒரு ஆம்பிதியேட்டர் மற்றும் ஒரு கலைக்கூடம் ஆகியவை அமைந்துள்ளன.  
அறக்ககட்டளையானது அதன் முதல் திட்டமாக 1979 ஆம் ஆண்டில் 'சமஸ்கிருத விருதுகளை' நிறுவியது. இந்த விருதானது 20 வயது முதல் 35 வயதுக்குட்பட்ட இளம் கலைஞர்களுக்கு வழங்கப்படுகிறது. இலக்கியம், கலை, இசை, நடனம், நாடகம், பத்திரிகை மற்றும் சமூக /பண்பாடு ஆகிய துறைகளில் சாதனை செய்தவர்களுக்கு இது வழங்கப்படுகிறது. அடுத்தபடியாக அன்றாட கலை அருங்காட்சியகம் 1984 ஆம் ஆண்டில் நிறுவப்பட்டது. இந்த அருங்காட்சியகத்தில் அன்றாட பயன்பாட்டில் உள்ள பொருட்கள் காட்சிக்கு வைக்கப்பட்டுள்ளன. பள்ளிக் குழந்தைகளுக்கிடையே பண்பாட்டு விழிப்புணர்வை மேம்படுத்துகின்ற வகையில் 'சமஸ்கிருத யாத்திரை' என்ற தலைப்பிலான பட்டறைகளையும் இந்த அறக்கட்டளை நடத்தி வருகிறது. அதன் மூன்று மாத பயிற்சித்திட்டங்கள் யுனெஸ்கோ, ஆசியா இணைப்பு மற்றும் ஃபுல்பிரைட் பெல்லோஷிப் ஆகிய அமைப்புகளுடன் இணைந்து நடத்தப்பட்டு வருகின்றன. அருங்காட்சியகவியலாளர் ஜோதிந்திர ஜெயின் இதன் அறங்காவலர் மற்றும் அறக்கட்டளையின் இயக்குநராக செயல்பட்டு வருகிறார்.
# சமஸ்கிருதி அருங்காட்சியகங்கள்

## இந்திய சுடுமண் சிற்ப அருங்காட்சியகம்'

இந்திய சுடுமண் சிற்ப அருங்காட்சியகத்தில் இந்தியாவின் பழங்குடிப் பகுதிகளைச் சேர்ந்த 1,500 க்கும் மேற்பட்ட சுடுமண்ணால் ஆன கலைப்பொருள்கள், சிற்பங்கள் மற்றும் சிலைகள் போன்றவை அந்தந்த பழங்குடி கலைகளின் பின்னணியில் காட்சிக்கு வைக்கப்பட்டுள்ளன.
# சமஸ்கிருதி அருங்காட்சியகங்கள்

## அன்றாட கலை அருங்காட்சியகம்

இது "அன்றாட கலைகள்" என்று அழைக்கப்படும் இப் பகுதியில் அமைந்துள்ள அருங்காட்சியகத்தில் அன்றாட செயல்பாடுகள் குறித்தவை காட்சிக்கு வைக்கப்பட்டுள்ளன. அவற்றில் அன்றாட வீட்டுப் பொருள்களான விளையாட்டுப்பொம்மைகள், பாக்குவெட்டிகள், குடுவைகள், தட்டுகள், கரண்டிகள், மற்றும் வழிபாட்டிற்கான பொருள்கள் ஆகியவை உள்ளிட்டவை அடங்கும். அங்குள்ள கைவினைஞர்கள் தம் செயல்பாடுகள் மூலமாக இவை போன்றவற்றை கலைப் படைப்புகளாக மாற்றி அமைக்கின்றனர்.
# சமஸ்கிருதி அருங்காட்சியகங்கள்

## ஜவுளி அருங்காட்சியகம்

இங்கு ஒரு பிரிவாக ஜவுளி அருங்காட்சியகம் செயல்பட்டு வருகிறது. இங்கு இந்திய ஜவுளி பாரம்பரியம் தொடர்பான மிகச் சிறந்த கலைப்பொருள்கள் காட்சிக்கு வைக்கப்பட்டுள்ளன.
# சமஸ்கிருதி அருங்காட்சியகங்கள்

## பார்வையாளர்கள் நேரம்

இந்த அருங்காட்சியகங்கள் திங்கள் மற்றும் பொது விடுமுறை நாட்கள் தவிர அனைத்து நாட்களிலும் காலை 10 மணி முதல் மாலை 5 மணி வரை அருங்காட்சியகங்கள் பார்வையாளர்களுக்காகத் திறந்திருக்கும்.
# மகாத்மா புலே அருங்காட்சியகம்

**மகாத்மா புலே அருங்காட்சியகம்** (*Mahatma Phule Museum*) இந்திய மகாராஷ்டிரா மாநிலத்தில் உள்ள புனே நகரில் அமைந்துள்ள ஒரு அருங்காட்சியகம் ஆகும். இது 1890 ஆம் ஆண்டில் நிறுவப்பட்டது. பின்னர் அது புனே தொழில்துறை அருங்காட்சியகம் என்ற பெயரில் அழைக்கப்பட்டது, பின்னர், டொலாட் ஜேம்ஸ் மக்காய் எனப்படுகின்ற 11ஆம் பிரபு லார்ட் பெயரால் இந்த அருங்காட்சியகம் லார்ட் ரே அருங்காட்சியகம் என்று பெயர் மாற்றம் பெற்றது.1968 ஆம் ஆண்டில் இதற்கு மகாத்மா புலே அருங்காட்சியகம் என மறுபெயர் சூட்டப்பட்டது.
# மகாத்மா புலே அருங்காட்சியகம்

## பிரிவுகள்

இந்த அருங்காட்சியகத்தில் சில படங்கள், வரைபடங்கள், மாதிரிகள் மற்றும் இயந்திரங்கள் மற்றும் அறிவியல் பொருள்களின் மாதிரிகள் ஆகியவற்றைக் கொண்ட பிரிவுகள் உள்ளன. தொழில் மற்றும் பொறியியல், புவியியல் மற்றும் தாதுக்கள், கைவினைப்பொருட்கள் மற்றும் குடிசைத் தொழில்கள், விவசாயம், வனவியல், இயற்கை வரலாறு மற்றும் ஆயுதங்கள் உள்ளிட்டவை இங்கு காட்சிக்கு வைக்கப்பட்டுள்ளன. இங்கு காட்சிப்படுத்தப்பட்டுள்ள ஆயுதங்களில் முகலாய மற்றும் மராட்டிய காலத்தைச் சேர்ந்த ஆயுதங்கள் உள்ளன. புனே மாவட்டத்தில் உள்ள பல்வேறு கோட்டைகளை விவரிக்கும் விளக்கப்படங்களும் இங்கு உள்ளன. இயற்கை வரலாற்றுப் பிரிவில் பதனம் செய்து வைக்கப்பட்ட பல்வேறு வகையான விலங்குகள், பறவைகள், பூச்சிகள், பாம்புகள் மற்றும் மீன்களின் சேகரிப்புகள் உள்ளன. தொழில்துறை பிரிவில் இந்திய நீர்மின் மற்றும் நீர்ப்பாசன திட்டங்கள் மற்றும் அறிவியல் விவசாயத்தை விளக்கும் எண்ணெய் சுத்திகரிப்பு முறைகள் ஆகியவற்றை விளக்கும் காட்சிப் பொருள்கள் அமைந்துள்ளன. இந்த நூலகத்தில் பல்வேறு பாடங்களை உள்ளடக்கிய நூலகள் காணப்படுகின்றன. அவற்றில் குறிப்பாக பண்டைய தொழில்நுட்பங்கள் மற்றும் அருங்காட்சியகம் பற்றிய நூல்களும் அடங்கும்.
# மகாத்மா புலே அருங்காட்சியகம்

## ஸ்ரிஷ்டின்யான் இதழ்

இந்த அருங்காட்சியகம் அறிவியல் மாத இதழ் ஒன்றினை வெளியிட்டு வருகிறது. அதன் பெயர் *ஸ்ரிஷ்டின்யான்* என்பதாகும். இது ஒரு எளிய நடையில் அனைவரும் புரிந்துகொள்ளும் வகையில் அமைந்து, அறிவியல் வளர்ச்சியை விளக்குகிறது. இது 1928 ஆம் ஆண்டில் நிறுவப்பட்ட முன்னோடி மராத்தி பிரபலமான அறிவியல் மாத இதழாகக் கருதப்படுகிறது. அறிவியல் மற்றும் தொழில்நுட்பத்தில் பல துறைகளைச் சேர்ந்த அறிவியலாளர்கள் மற்றும் தொழில்நுட்ப வல்லுநர்கள் இந்த இதழுக்கு பிரபலமான கட்டுரைகளை வழங்கி வருகின்கிறார்கள்.
# நாக்பூர் மத்திய அருங்காட்சியகம்

**நாக்பூர் மத்திய அருங்காட்சியகம் (Nagpur Central Museum)** இந்தியாவில் மகாராஷ்டிரா மாநிலத்தில் நாக்பூரில் அமைந்துள்ள ஒரு அருங்காட்சியகம் ஆகும். இது அஜாப் பங்களா என்று பிரபலமாக அழைக்கப்படுகிறது. 1863 ஆம் ஆண்டில் நிறுவப்பட்ட நாக்பூர் மத்திய அருங்காட்சியகம் இந்தியாவிலும் மகாராஷ்டிராவிலும் உள்ள மிகப் பழமையான அருங்காட்சியகங்களில் ஒன்றாகக் கருதப்படுகிறது. டைனோசர்களின் புதைபடிவங்கள், நாணயங்கள், பண்டைய கல்வெட்டுகள், சிற்பங்கள், ஆயுதங்கள், பழங்குடி மக்களின் கலைப்பொருட்கள் போன்ற வரலாற்று முக்கியத்துவம் வாய்ந்த பொருள்கள் இங்கு காட்சிக்கு வைக்கப்பட்டுள்ளன. இவற்றில் நவீன காலத்தைச் சேர்ந்தவை வரையிலானவை உள்ளன. நாக்பூர் மத்திய அருங்காட்சியகம் மத்திய இந்தியாவில் மிகப் பழமையான மற்றும் மிகப்பெரிய அருங்காட்சியகமாகும்.
# நாக்பூர் மத்திய அருங்காட்சியகம்

## வரலாறு

நாக்பூரில் ஒரு அருங்காட்சியகத்தை நிறுவுவதற்கான யோசனை முதன்முதலில் மத்திய மாகாணங்களின் பழங்கால சமுதாயத்தால் 1862 ஆம் ஆண்டில் பரிந்துரைக்கப்பட்டது. அப்பொழுது மத்திய மாகாணத்தின் தலைமை ஆணையராக இருந்த சர் ரிச்சர்ட் கோயிலின் அறிவுறுத்தலின் கீழ், நாக்பூரில் அருங்காட்சியகம் மற்றும் நூலகத்தை நிறுவ ஒரு குழு அமைக்கப்பட்டது. குழு உருவாக்கிய திட்டத்தின் அடிப்படையில், நாக்பூர் மத்திய அருங்காட்சியகம் 1863 ஆம் ஆண்டில் நிறுவப்பட்டது. மத்திய இந்தியாவில் உள்ள அரச குடும்பங்களைச் சேர்ந்த சர் ரிச்சர்ட் டெம்பிள் தலைமையில், , பூர்வீகத் தலைவர்கள், நில உரிமையாளர் மற்றும் அனைத்து மாவட்ட உரிமையாளர்களும் புதிதாக அமைக்கப்பட்ட அருங்காட்சியகத்திற்கான அரிய பொருட்களை சேகரிப்பதில் மிகுந்த ஆர்வம் காட்டினர். 1865-66 ஆம் ஆண்டில் நாக்பூர் மற்றும் ஜபல்பூரில் நடத்தப்பெற்ற கண்காட்சிகளில் பெறப்பட்ட காட்சிப்பொருள்கள் மூலமாக இந்த அருங்காட்சியகத்தின் சேகரிப்புகள் அதிகமாயின. இந்த அருங்காட்சியகத்திற்கான சேகரிப்புகள் சத்தீஸ்கர், விதர்பா, மத்தியப் பிரதேசம் மற்றும் மேற்கு மகாராஷ்டிராவின் சில பகுதிகளிலிருந்தும் பெறப்பட்டவை ஆகும்.  
இந்த அருங்காட்சியகம் அதன் தொடக்கத்திற்குப் பிறகு மத்திய மாகாணத்தின் பொது அறிவுறுத்தல் இயக்குநரின் பராமரிப்பில் இருந்தது. ஆனால் 1883 ஆம் ஆண்டில், அது வேளாண் இயக்குநருக்கு மாற்றப்பட்டது. 1919 ஆம் ஆண்டில், அருங்காட்சியகம் மீண்டும் கைத்தொழில் துறைக்கு மாற்றப்பட்டது. 1947 ஆம் ஆண்டு சுதந்திரம் பெற்றதிலிருந்து, அருங்காட்சியக நடவடிக்கைகள் பெரும்பாலும் நவீன மயமாயின. காட்சிப்பொருள்களை நவீன முறையில் வரிசைப்படுத்தி, சீரமைக்க செயன்மைகள் மேற்கொள்ளப்பட்டன. தற்போது, இந்த அருங்காட்சியகம் மகாராஷ்டிரா அரசாங்கத்தின் தொல்பொருள் மற்றும் அருங்காட்சியகத்தின் இயக்குநரின் கட்டுப்பாட்டில் உள்ளது.  
சமீபத்தில், மத்திய அருங்காட்சியகத்தில் பெரிய சீரமைப்புப் பணிகளை நடைபெற்றன. அப்போது இதில் தோட்டங்கள் மற்றும் ஒரு சிற்றுண்டிச்சாலை ஆகியவை சேர்க்கப்பட்டன. டிஜிட்டல் மயமாக்கலின் ஒரு பகுதியாக, 10 ஊடாடும் தகவல் கியோஸ்க்கள் தற்போது அருங்காட்சியகத்தில் நிறுவப்பட்டுள்ளன. மராத்தி, இந்தி, ஆங்கிலம் மற்றும் 13 வெளிநாட்டு மொழிகளில் உள்ள கலைப்பொருட்கள் பற்றிய தகவல்களை வழங்கும் காட்சியகங்கள் இங்கு செயல்பட்டு வருகின்றன. விரைவு பதில் (கியூஆர்) குறியீட்டை நிறுவிய மகாராஷ்டிராவின் முதல் அருங்காட்சியகம் என்ற பெருமையை மத்திய அருங்காட்சியகம் பெற்றுள்ளது. இருந்தாலும், காட்சிப்படுத்த போதிய இட வசதிகள் இல்லாத கரணத்தால் பல முக்கியமான கலைப்பொருட்கள் பூட்டி வைக்கப்பட்டுள்ளன.
# நாக்பூர் மத்திய அருங்காட்சியகம்

## கட்டிடம்

கேப்டன் பொப்பே வடிவமைத்த பிரம்மாண்டமான காலனித்துவ பாணியில் இந்த அருங்காட்சியகத்தின் கட்டடம் அமைந்துள்ளது. அருங்காட்சியக காட்சிப் பொருள்கள் வைக்கும் இடங்கள் 8,000 சதுர அடி இடத்தைக் கொண்டு அமைந்துள்ளது.
# நாக்பூர் மத்திய அருங்காட்சியகம்

## சேகரிப்புகள்

இந்த அருங்காட்சியகத்தில் 11 காட்சிக்கூடங்கள் உள்ளன. அவற்றில் வெவ்வேறு கருப்பொருளில் அமைந்த பொருள்கள் காட்சிப்படுத்தப்பட்டுள்ளன. இயற்கை வரலாற்று தொகுப்பில் டைனோசர்களின் புதைபடிவங்கள், கனிம கற்கள், எறும்புகள், ஊர்வன, மீன் மற்றும் முதுகெலும்பில்லாத மாதிரிகள் உள்ளன. டைனோசரின் புதைபடிவங்களில் ஒன்று கிட்டத்தட்ட 67.5 மில்லியன் ஆண்டுகள் பழமையானது. புதைபடிவ சொந்தமானது Jainosaurus (ஒரு பெரிய Titanosaurian இது 1932-33 மத்தியப் பிரதேசம் மீண்டும் ஜபல்பூர் மாவட்டத்தில் தோண்டி எடுக்கப்பட்டது இந்தியா மற்றும் பரந்த ஆசியாவின் டைனோசர்). இந்தச் சேகரிப்பில் மத்திய இந்தியாவின் தாவரங்கள் மற்றும் விலங்கினங்களின் காட்சிப்பொருள்கள் உள்ளன. மேலும் இங்கு நாக்பூர் பாரம்பரியம், சிற்பங்கள், படைக்கருவிகள், பழங்குடியினர் பொருள்கள், ஓவியங்கள் ஆகியவற்றின் சேகரிப்புகள் உள்ளன.
# நாக்பூர் மத்திய அருங்காட்சியகம்

## அருங்காட்சியக நூலகம்

அருங்காட்சியகத்தில் அரிய பண்டைய கல்வெட்டுகள், கையெழுத்துப் பிரதிகள், நூல்கள் மற்றும் வெளியீடுகள் ஆகியவற்றைக் கொண்ட குறிப்பு நூலகம் உள்ளது.
# நாக்பூர் மத்திய அருங்காட்சியகம்

## அருங்காட்சியக சிறப்பம்சங்கள்

- மத்திய இந்தியா பிராந்தியத்தில் இருந்து தோண்டப்பட்ட டைனோசர்களின் புதைபடிவங்கள்
- வரலாற்று காலத்திற்கு முந்தைய ஒரு யானையின் பெரிய மண்டை ஓடு
- நாக்பூரில் உள்ள வரலாற்று கட்டிடங்களின் பழைய புகைப்படங்கள்
- ஐக்கிய இராச்சியத்தின் விக்டோரியா மகாராணியின் சிலைகள் (சுதந்திரத்திற்குப் பிறகு நாக்பூரில் உள்ள விதான் பவனில் இருந்து அகற்றப்பட்டது)
# நேரு அறிவியல் மையம்

**நேரு அறிவியல் மையம் (Nehru Science Centre)** என்பது இந்தியாவின் மிகப்பெரிய ஊடாடும் அறிவியல் மையமாகும். இது மும்பையின் வொர்லியில் அமைந்துள்ளது. இந்தியாவின் முதல் பிரதமர் ஜவஹர்லால் நேருவின் பெயர் இந்த மையத்திற்கு சூட்டப்பட்டுள்ளது. 1977 ஆம் ஆண்டில், மையம் 'ஒளி மற்றும் பார்வை' கண்காட்சியுடன் தொடங்கியது, பின்னர் 1979 ஆம் ஆண்டில் ஒரு அறிவியல் பூங்கா கட்டப்பட்டது. நவம்பர் 11, 1985 ஆம் நாளன்று அப்போதைய இந்தியப் பிரதமராக இருந்த ராஜீவ் காந்தியால் இது பொதுமக்களுக்குத் திறந்து வைக்கப்பட்டது.  
அறுபதுகளின் பிற்பகுதியில் ஒரு அறிவியல் மற்றும் தொழில்நுட்ப அருங்காட்சியகமாக முதன்முதலில் வடிவம் பெற்ற நேரு அறிவியல் மையம், 1977 ஆம் ஆண்டில், இந்தியாவின் மிகப்பெரிய ஊடாடும் அறிவியல் மையம் என்ற வடிவத்தை எடுத்தது. இதுபோன்ற பொது நிறுவனங்களின் உலக போக்குகளுக்கு ஈடுகட்டும் வகையில் இந்த மையம் அமைந்தது. 1977 ஆம் ஆண்டில் இந்த மையத்தில் முதன்முதலாக `லைட் அண்ட் சைட் ' என்ற கண்காட்சி நடத்தப்பட்டது. அதைத் தொடர்ந்து 1979 ஆம் ஆண்டில் உலகின் முதல் அறிவியல் பூங்கா, குழந்தையின் சர்வதேச ஆண்டில். நவம்பர் 11, 1985 ஆம் நாளன்று நடத்தப்பட்டது. முழு அளவிலான அறிவியல் மையம், அப்போதைய இந்தியப் பிரதமராக இருந்த மறைந்த ராஜீவ் காந்தியால் பொதுமக்களுக்கு திறந்து வைக்கப்பட்டது.  
நாட்டின் மிகப்பெரிய அறிவியல் மையமான நேரு அறிவியல் மையத்தில் அளவில் அமைந்துள்ளது. இதில் பல வகையான தாவரங்கள், மரங்கள் போன்றவை உள்ளன. இந்த அறிவியல் பூங்காவில், ஆற்றல், ஒலி, இயக்கவியல், போக்குவரத்து போன்றவற்றைக் கொண்ட 500 க்கும் மேற்பட்ட ஊடாடும் அறிவியல் கண்காட்சிப் பொருள்கள் நிறுவப்பட்டுள்ளன. அறிவியல் அறிவியல் மையத்தின் கட்டிடம், அதன் தனித்துவமான கட்டிடக்கலையைக் கொண்டு அமைந்துள்ளது. அங்கு பல்வேறு கருப்பொருள்களில் அமைந்த பல நிரந்தர அறிவியல் காட்சிப்பொருள்கள் பார்வைக்கு வைக்கப்பட்டுள்ளன.  
மும்பையின் நேரு அறிவியல் மையத்தின் பெற்றோர் அமைப்பான தேசிய அறிவியல் அருங்காட்சியகங்கள் சபையானது (என்.சி.எஸ்.எம்), நாடு முழுவதும் உள்ள 25 அறிவியல் மையங்கள் / அருங்காட்சியகங்களுடன், சிறந்த தரமான உள்கட்டமைப்பு மற்றும் திறமையான மனிதவளத்தைக் கொண்டு செயல்பட்டு வருவதோடு பிற தொடர்புடைய கல்வித் திட்டங்கள் மற்றும் செயல்பாடுகளைக் கொண்டு இயங்கி வருகிறது.
# நேரு அறிவியல் மையம்

## ஐந்து மையங்கள்

இந்த மையமானது தேசிய அறிவியல் அருங்காட்சியகங்கள் சபையில் உள்ள நான்கு தேசிய அளவிலான அறிவியல் அருங்காட்சியகங்களில் ஒன்றாக அமைந்துள்ளது. இது மேற்கு மண்டல தலைமையகமாக இயங்கி வருகிறது. இது நாக்பூர், காலிகட், போபால், தரம்பூர் மற்றும் கோவா ஆகிய இடங்களில் ஐந்து அறிவியல் மையங்களுடன் செயல்படுகிறது, இது இந்தியாவின் மேற்கு பகுதியில் உள்ள மக்களுக்கு உதவுகிறது. அதன் செயல்பாடுகளின் ஒரு கூறாக, இந்த மையம் வழக்கமாக பொதுமக்கள் மற்றும் குறிப்பாக மாணவர்களின் நலனுக்காக விரிவான அறிவியல் கல்வித் திட்டங்கள், செயல்பாடுகளைக் கொண்டுள்ளதோடு போட்டிகளையும் ஏற்பாடு செய்து நடத்தி செய்கிறது.
| * அமலேண்டு போஸ்
* சரோஜ் கோஸ்
* ஆர்.எம்.சக்ரவர்த்தி
* ஜி.எஸ்.ரவுத்தேலா
* எஸ்.எம்.கெனெட்
* ஏ.எஸ்.மனேகர் | } |
| --- | --- |
ஒவ்வொரு ஆண்டும், இந்த மையத்தை 750,000 க்கும் மேற்பட்ட மக்கள் வந்து பார்வையிட்டுச் செல்கின்றனர்.  
500 க்கும் மேற்பட்ட கை மற்றும் ஊடாடும் அறிவியல் கண்காட்சிப் பொருள்கள் அறிவியல் மற்றும் தொழில்நுட்பத்தின் பல்வேறு அம்சங்களை அடிப்படையாகக் கொண்டு அமைந்துள்ளன. மேலும் இங்கு அறிவியல் மற்றும் தொழில்நுட்பத்தின் சில வரலாற்று கலைப்பொருட்களின் சேகரிப்புகளும் உள்ளன. 3டி எனப்படுகின்ற முப்பரிமாண அறிவியல் கண்காட்சியும் மையத்தில் நடத்தப்பட்டு வருகிறது.
# நேரு அறிவியல் மையம்

## பார்வையாளர்கள் நேரம்

இந்த அறிவியல் மையம் இரண்டு நாட்கள் (ஹோலியின் 2 வது நாளில் ஒன்றான துலாந்தி அல்லது வண்ணங்களின் நாள் மற்றும் இரண்டாவது நாள் தீபாவளி.) தவிர ஆண்டு முழுவதும் ஞாயிற்றுக்கிழமை மற்றும் பொது விடுமுறைகள் உட்பட ஒவ்வொரு நாளும் காலை 10.00 மணி முதல் மாலை 6.00 மணி வரை பொதுமக்களுக்காகத் திறந்து வைக்கப்பட்டிருக்கும்.
# பொன்முடி அணைக்கட்டு

இந்தியாவின் கேரள மாநிலத்தின் இடுக்கி மாவட்டத்தில் உள்ள **பொன்முடி அணை**, *(Ponmudi Dam)* கேரளாவின் மிக நீளமான ஆறாக விளங்கும் பெரியார் ஆற்றின் துணை ஆறான பன்னியார் ஆற்றின் குறுக்கே கட்டப்பட்ட ஒரு நீர்மின் திட்டமாகும். 1963ஆம் ஆண்டில் கட்டப்பட்ட இதன் நீளம் 294 மீட்டர் (965 அடி) ஆகும். அணையின் நீர்மின் கூறு 17 மெகாவாட் உறுதியான சக்தியுடன் 30 மெகாவாட் நிறுவப்பட்ட திறன் கொண்டது. ஆண்டுதோறும் 158 ஜிகாவாட் உற்பத்தி செய்கிறது.
# பொன்முடி அணைக்கட்டு

## இருப்பிடம்

இந்த அணையானது கேரளாவில் பெரியார் ஆற்று பள்ளத்தாக்கில் மூணாறு அருகே உள்ள பன்னியார் ஆற்றின் மீது கட்டப்பட்ட அணையாகும். இது தாத்ரி முதல் கன்னியாகுமரி வரையிலான மேற்கு நோக்கிப் பாயும் ஆறுகளின் வடிநிலத்தின் ஒரு பகுதியில் உள்ளதாகும். இந்த அணையின் அருகிலுள்ள நகரம் உடும்பன்சோலை ஆகும். மாட்டுப்பெட்டியிலிருந்து பொன்முடி அணைக்கு உள்ள தொலைவு 39 கிலோமீட்டர்கள் (24 மைல்கள்) ஆகும்.
# பொன்முடி அணைக்கட்டு

## சிறப்பம்சங்கள்

பொன்முடி அணை 59 மீட்டர் (194 அடி) உயரமுள்ள கல்கட்டு ஈர்ப்பு அணையாகும். இதன் மொத்த நீளம் 294 மீட்டர்கள் (965 அடிகள்) ஆகும். முழு நீர்த்தேக்க மட்டத்தில், நீர்த்தேக்கத்தின் மொத்த சேமிப்பு திறன் 51,540,000 கன மீட்டர்கள் (1.820 X 10<sup>9</sup> சதுர அடிகள்) ஆகும். இந்த அணைக்கட்டின் உண்மையான கொள்ளளவு 47,400,000 கன மீட்டர்கள் (1.67 X 10<sup>9</sup> சதுர அடிகள்) ஆகும். அணையின் மொத்த அளவு 1,81,000 கன மீட்டர்கள் (6,400,000 கன அடிகள்) ஆகும். இந்த அணையானது நில அதிர்வு மண்டலம் -3 இல் அமைந்துள்ளது. நீர்த்தேக்க நீர் பரவல் பகுதி அல்லது நீரில் மூழ்கும் பகுதி 2.79 சதுர மீட்டர்கள் (30.0 சதுர அடிகள்) ஆகும். இந்த அணையின் வெள்ளக்கால் திறப்பின் அமைப்பானது வினாடிக்கு 1,416.03 கன மீட்டர்கள் (50,007 அடிகள்) வெளியேற்றத்திற்காக வடிவமைக்கப்பட்டுள்ளது. ஒவ்வொன்றும் 10/9728 X 6.4008 மீட்டர்கள் (36.000 அடி X 21.000 அடி) ஆரச்சீருள்ள கதவுகளால் வெள்ள வழியேற்றத்திற்கான மடைகள் பொருத்தப்பட்டுள்ளன. சேமிக்கப்பட்ட நீரானது 3,066 மீட்டர்கள் (10,059 அடிகள்) அளவுள்ள சுரங்கப்பாதை வழியாக திருப்பி விடப்பட்டு, 220 மீட்டர்கள்(720 அடிகள்) அளவுள்ள சுழலியைச் சுழற்றும் மின் உற்பத்தி செய்யப்படுவதற்காக அனுப்பப்படுகிறது.
# பொன்முடி அணைக்கட்டு

## நீர் சக்தி மேம்பாடு

நீர்த்தேக்கத்தில் சேமிக்கப்படும் நீரின் ஓட்டமானது, 3,066 மீட்டர் (10,059 அடி) அளவுள்ள சுரங்கப்பாதை மற்றும் அதைத் தொடர்ந்த 1.7 மீ (5 அடி 7 அங்குலம்) விட்டம் மற்றும் 762 மீ (2500 அடி) நீளம் கொண்ட இரண்டு பென்ஸ்டாக் குழாய்கள் வழியாக திருப்பப்படுவதன் மூலம் மின் உற்பத்திக்கு பயன்படுத்தப்படுகிறது. இரண்டு பென்ஸ்டாக் குழாய் வரிசைகள் வினாடிக்கு 17.88 கன மீட்டர் (631 கன அடி) நீர் வெளியேற்றத்தை கொண்டு செல்ல வடிவமைக்கப்பட்டுள்ளன. பன்னியாரில் அமைந்துள்ள மின் நிலையத்தில் 15 மெகாவாட் திறன் கொண்ட பிரான்சிஸ் விசையாழிகள் ஒவ்வொன்றும் இரண்டு அலகுகளைக் கொண்டு 30 மெகாவாட் திறனுடன் நிறுவப்பட்டுள்ளது. உறுதியான மின் உற்பத்தி 17 மெகாவாட் மற்றும் ஆண்டு உற்பத்தி 158 ஜிகாவாட் ஆகும். முதல் பிரிவு 29 டிசம்பர் 1963 இல் இயக்கப்பட்டது, இரண்டாவது அலகு 26 ஜனவரி 1964 இல் இயக்கப்பட்டது. இந்த அலகுகள் 2001 மற்றும் 2003 இல் புதுப்பிக்கப்பட்டன.
# பொன்முடி அணைக்கட்டு

## பெரிய பேரழிவு

17 செப்டம்பர் 2007 அன்று இந்த திட்ட இடத்தில் ஏற்பட்ட ஒரு பெரிய பேரழிவில், பென்ஸ்டாக் அடைப்பிதழ் ஒன்று வெடித்து 7 பேர் இறந்தனர். 15 வீடுகள் அழிக்கப்பட்டன. 150 ஏக்கர்கள் அளவிலான பயிர்கள் சேதமடைந்தன. குழாய் வெடிப்பிற்கு காரணம் ஃபிளேன்ஜ் போல்ட் இணைப்பை தளர்த்தியதால் ஏற்பட்டுள்ளதாக தெரிவிக்கப்பட்டுள்ளது. சேதமடைந்த அடைப்பிதழ் சூலை 2009-ல் சரி செய்யப்பட்டது.
# இந்தியா நேபாள எல்லை

**இந்திய–நேபாள எல்லை** (*India–Nepal *) இந்திய நாட்டுக்கும் நேபாள நாட்டுக்கும் இடையே இருக்கும் எல்லைக் கட்டுபாடுகள் ஏதுமில்லாமல் மக்கள் சுதந்திரமாக சென்று வரக்கூடிய ஓர் அனைத்துலக எல்லை வகையாகும். 1,758 கிலோ மீட்டர் அல்லது 1092 கிலோ மீட்டர் நீளம் கொண்ட இந்த எல்லையில் இமயமலையின் சில பகுதிகள் மற்றும் சிந்து-கங்கைச் சமவெளி ஆகியவை அடங்கியுள்ளன. எல்லையின் தற்போதைய வடிவமானது நேபாளத்துக்கும் பிரித்தானியாவின் இந்தியப் பேரரசுக்கும் இடையில் 1816 ஆம் ஆண்டு ஏற்பட்ட சகௌலி ஒப்பந்தத்திற்கு பின்னர் நிறுவப்பட்டதாகும். இந்தியா சுதந்திரம் அடைந்ததைத் தொடர்ந்து தற்போதைய எல்லை நேபாளத்திற்கும் இந்திய குடியரசிற்கும் இடையிலான ஓர் எல்லையாக அங்கீகரிக்கப்பட்டது..  
சுகௌலி உடன்படிக்கையின் படி, நேபாள இராச்சியம் கைப்பற்றியிருந்த சிக்கிம், டார்ஜிலிங், குமாவுன், கார்வால் மற்றும் கிழக்கு தராய் பகுதிகளை இந்தியக் கம்பெனி ஆட்சியாளர்களுக்கு விட்டுத்தர ஒப்புக் கொள்ளப்பட்டது. மேலும் கம்பெனி ஆட்சியாளர்களிடமிருந்த நயா முலுக் பகுதி நேபாள இராச்சியத்திற்கு திருப்பி வழங்கப்பட்டது.
# இந்தியா நேபாள எல்லை

## பெரிய எல்லை கடப்புகள்

பெரும்பாலும் முக்கிய எல்லைக் கடப்புகளில் பொதுவாக சரக்கு சுங்கவரியும் மூன்றாம் நாடுகளின் குடிமக்களுக்கான குடியேற்ற நுழைவுச் சோதனையும் செயல்முறையில் உள்ளன.  
இந்திய நேபாள எல்லையில் உள்ள பெரும் கடப்புகள்</br>
1. பனிடாங்கி, டார்சிலிங், மேற்கு வங்காளம், இந்தியா - ககர்பிட்டா, நேபாளம்</br>
1. சோக்பானி, பீகார், இந்தியா - விராட்நகர், நேபாளம்</br>
1. ரக்சால், பீகார், இந்தியா - வீரகுஞ்ச், நேபாளம் (இது நேபாளத்தின் நுழைவாயில் என்றும் அழைக்கப்படுகிறது)</br>
1. சோனாலி, உத்தரப் பிரதேசம்., இந்தியா - சித்தார்த்தநகர், நேபாளம்</br>
1. ரூபாயிடிகா, உ.பி. - நேபாள்கஞ்ச், நேபாளம்</br>
1. பான்பாசா, உத்தராகண்ட், இந்தியா - பீம்தத்தா, நேபாளம்.
1. பிகார், இந்தியா - சுஸ்தா, நேபாளம்
# இந்தியா நேபாள எல்லை

## சிறிய எல்லைக் கடப்புகள்

இந்தியா-நேபாள எல்லையில் வேலிகள் இல்லாததால், பல சிறிய அதிகாரபூர்வமான மற்றும் அதிகாரப்பூர்வமற்ற எல்லைக் கடப்புகள் உள்ளன. சிறிய அதிகாரபூர்வ எல்லைக் கடப்புகளை சோதி பன்சார் (சிறு சுங்கம்) என்று அழைக்கின்றனர். இந்திய நேபாள எல்லையில் உள்ள சிறு கடப்புகள்  
1. மிரிக், டார்சிலிங், இந்தியா - பசுபதிநகர், இலாம் மாவட்டம், நேபாளம்</br>
1. பரியா, பீகார், இந்தியா – கெளரிகஞ்ச், ஜாப்பா மாவட்டம் நேபாளம்</br>
1. ஆமா கச்சி, பீகார், இந்தியா - ரங்கோலி, மொரங் மாவட்டம், நேபாளம்</br>
1. பீம்நகர், பீகார், இந்தியா - பண்டாபரி, சுன்சரி மாவட்டம் (கோசி அணை வழியாக)</br>
1. மாதவாபூர், பீகார், இந்தியா - ஜனக்பூர், நேபாளம்</br>
1. பீட்டாமோர், பீகார், இந்தியா - சலேசுவர், நேபாளம்</br>
1. சோன்பர்சா, பீகார், இந்தியா - மலாங்வா, சர்லாஹி மாவட்டம், நேபாளம்</br>
1. பைர்கானியா, பீகார், இந்தியா - கவுர், ரவுதஹட் மாவட்டம், நேபாளம்</br>
1. பிக்னா தோரி, மேற்கு சம்பரன், பீகார், இந்தியா - தோரி, பர்சா மாவட்டம், நேபாளம்</br>
1. பார்னி, உ.பி., இந்தியா - கிருசுணநகர், நேபாளம்</br>
1. துளசிபூர், பல்ராம்பூர், உ.பி., இந்தியா - கொயிலாபாசு, நேபாளம்</br>
1. தால் பாகுரா, உ.பி., இந்தியா - லட்சுமண்பூர், நேபாளம்</br>
1. மூர்த்தியா, உ.பி., இந்தியா - குலாரியா, பர்தியா மாவட்டம், நேபாளம்</br>
1. துத்வா தேசிய பூங்கா, உ.பி. - தங்கடி, நேபாளம் போன்றவை இதில் அடங்கும்.
# இந்தியா நேபாள எல்லை

## எல்லை பாதுகாப்பு

இந்தியா-நேபாள எல்லைப் பகுதி ஒப்பீட்டளவில் அமைதியானதாகும். இந்திய மற்றும் நேபாள குடிமக்கள் இவ்விரு நாடுகளுக்குள் நுழைய கடவுச்சீட்டு அல்லது விசாக்கள் ஏதும் தேவையில்லை. சுற்றுலா மற்றும் பொருட்கள் வாங்க ஒவ்வொரு நாளும் பல்லாயிரக்கணக்கான மக்கள் இந்த எல்லையை கடக்கிறார்கள்.  
இந்தியப் பகுதியில் உள்ள எல்லைபகுதியானது உள்ளூர் காவல்துறை மற்றும் மத்திய எல்லைப் பாதுகாப்பு படைப்பிரிவின் சாசுத்ரா சீமா பால் காவல் படையால் கட்டுப்படுத்தப்படுகிறது. நேபாளி பகுதியில் உள்ள எல்லையானது ஆயுத காவல் படை மற்றும் நேபாள காவல்துறையின் உள்ளூர் கிளையினால் கட்டுப்படுத்தப்படுகிறது. பெரும்பாலும் (இந்தியா) மற்றும் (நேபாளம்) எல்லையில் இருநாடுகளின் படைகளும் இணைந்து கூட்டு ரோந்துப் பணிகளை மேற்கொள்கின்றன..  
உள்ளூர் மட்டத்தில் இந்திய மற்றும் நேபாளி மாவட்ட அதிகாரிகள் அந்தந்த எல்லைப் பகுதிகளில் நிலவும் பாதுகாப்பு சவால்கள் மற்றும் பிற பிரச்சினைகள் குறித்து விவாதிக்க அடிக்கடி தவறாமல் சந்திக்கின்றனர். இத்தகைய கூட்டங்களில் பொதுவாக இந்தியாவிலிருந்து மாவட்ட நீதிபதிகள், மத்தியப் பாதுகாப்பு படையின் பிரதிநிதிகள், சுங்கத் தலைவர்கள் போன்றவர்களும் நேபாளத்திலிருந்து தலைமை மாவட்ட அதிகாரி, உள்ளூர் ஆயுதப்படை தலைவர், காவல்துறைத் தலைவர், சுங்கத் தலைவர் போன்ற அலுவலர்கள் கலந்து கொள்கின்றனர் .
# இந்தியா நேபாள எல்லை

## எல்லை சர்ச்சைகள்

இந்தியாவும், நேபாளமும் 1,880 கிலோ மீட்டர் எல்லையை பகிர்ந்துகொள்கின்றன. அதில் 98% எல்லைப்பகுதி தெளிவாக இருக்கிறது. இந்தியா-சீனா-நேபாளம் எல்லைகளுக்கு அருகே அமைந்த, இந்தியாவின் உத்தராகண்ட் மாநிலத்தின்பிதௌரகட் மாவட்டத்தில் உள்ள லிம்பியாதுரா, காலாபானி, லிபுலேக் ஆகிய பகுதிகளை, நேபாளம் தனதென கூறி வருகிறது. இந்நிலையில் நேபாள அரசு லிம்பியாதுரா, காலாபானி, லிபுலெக் ஆகிய பகுதிகளை நேபாள நாடு தனது புதிய அரசியல் வரைபடத்தில் சேர்த்து கொண்டது தொடர்பான சட்டத்திருத்தத்திற்கு நாடாளுமன்றத்தின் பிரதிநிதிகள் சபை 13 சூன் 2020 (சனிக்கிழமை) ஒப்புதல் அளித்துள்ளது.இதற்கு இந்தியா தனது பலத்த எதிர்ப்பை தெரிவித்துள்ளது.காலாபானி, லிபுலேக், லிம்பியாதுரா பகுதிகள் இந்தியாவின் பிதௌரகட் மாவட்டத்திற்கு உரியது என பழைய நில ஆவணங்களை இந்தியா வெளியிட்டுள்ளது.  
இந்தியாவுக்கும் நேபாளத்துக்கும் இடையில் தற்போது இரண்டு பிராந்திய மோதல்கள் உள்ளன. காலாபானி பிரதேசத்திற்கு வட மேற்கில் உள்ள நேபாளத்தின், இந்தியா-நேபாளம்-சீனா எல்லையில் உள்ள காலாபானி பிரதேசத்தில் 400 சதுர கிலோமீட்டர் பரப்பளவு மற்றும் இந்தியாவின் பிகார்- தெற்கு நேபாள எல்லையில் உள்ள சுஸ்தா பகுதியில் 140 சதுர கிலோமீட்டர் பரப்பளவு கொண்ட பிரதேசம் ஆகியன சர்ச்சைக்குரிய இவ்விரு பகுதிகளாகும் . கைலாசு மானசரோவர் பாதையில் கடல் மட்டத்திலிருந்து 3,600 மீட்டடர் உயரத்தில் காலாபானி அமைந்துள்ளது. இது இந்தியாவின் உத்தரகண்ட் மற்றும் நேபாளத்தின் சுதூர்பாசிம் மாநிலத்தின் வடமேற்கு எல்லையாக அமைந்துள்ளது. இரு நாடுகளும் தங்கள் உரிமைகோரல்களை ஆதரிப்பதற்காக தங்கள் சொந்த பகுதியில் உள்ள பகுதி உட்பட வரைபடங்களை தனித்தனியாக தயாரித்து வருகின்றன.
# இந்தியா நேபாள எல்லை

## இதனையும் காண்க

- சுகௌலி உடன்படிக்கை
- பிதௌரகட் மாவட்டம்
- காலாபானி
- லிபுலேக்
- நேபாள மாநில எண் 7
# தேசிய காவலர் நினைவகம், (இந்தியா)

**தேசிய காவலர் நினைவகம் (National Police Memorial)** என்பதுஇந்தியாவில் 1947 ஆம் ஆண்டில் இந்தியா சுதந்திரம் அடைந்த நாள் முதல் மத்திய மற்றும் மாநில காவல் படையில் பணியில் இருக்கும்போது உயிர் நீத்த 34,844 காவலர்களை நினைவுகூறும் வகையில் அமைக்கப்பட்ட நினைவகம் ஆகும். இந்த நினைவகம் புதுதில்லியின் சாணக்யபுரி பகுதியில் பரப்பளவில் அமைந்துள்ள நினைவுச் சின்னம் ஆகும். இந்த நினைவகத்தில் உயரமும் 238 டன் எடையும் கொண்ட கனமான கருப்பு நிற கிரானைட் சிற்பம், ஒரு அருங்காட்சியகம் ஆகியவை உள்ளன. மேலும் இந்த வளாகத்தில், கடமையாற்றிக் கொண்டிருக்கும்போது இன்னுயிரை ஈத்த 34,844 காவலர்களின் பெயர்கள் பொறிக்கப்பட்ட ஒரு 'வீரச்சுவர்' அமைந்துள்ளது. இங்கு நிலத்தடியில் அமைந்துள்ள அருங்காட்சியகம் இந்தியாவில் இந்த வகையாச் சேர்ந்த முதல் காவலர் அருங்காட்சியகமாகக் கருதப்படுகிறது. இங்கு பொ.யு.மு.310 காலமான, கௌடில்யரின் சட்டம் மற்றும் ஒழுங்கு முறையின் காலம் தொடங்கி 2000 ஆண்டு கால காவல் துறை செயல்பாடுகளை விளக்குகின்ற காட்சிப்பொருள்கள் காட்சிக்கு வைக்கப்பட்டுள்ளன.  
புதுப்பிக்கப்பட்ட மற்றும் மேம்படுத்தப்பட்ட இந்த நினைவகம் மற்றும் அருங்காட்சியகத்தை பிரதமர் நரேந்திர மோடி, காவலர் நினைவு நாளான (காவலர் தியாகிகள் தினம்) 21 அக்டோபர் 2018 ஆம் நாளன்று திறந்து வைத்தார்.
# தேசிய காவலர் நினைவகம், (இந்தியா)

## வரலாற்றுப் பின்னணி

இந்தத் தேசிய காவலர் நினைவகம் ஜம்மு-காஷ்மீர், பஞ்சாப், அசாம், நாகாலாந்து, மணிப்பூர், மிசோரம் மற்றும் சிவப்பு தாழ்வாரத்தால் பாதிக்கப்பட்ட பகுதிகளில் மேற்கொள்ளப்பட்டு வருகின்ற பயங்கரவாதம் மற்றும் கிளர்ச்சிகளுக்கு எதிரான எதிரான போராட்டத்தில் உயிர் நீத்த காவலர் பணியாளர்களை நினைவுகூர்கிறது. குற்றங்களைத் தடுப்பதிலும், சட்டம் ஒழுங்கை பராமரிப்பதிலும் ஈடுபடும்போது உயிரை இழந்த ஏராளமான காவலர்களை இந்த நினைவகம் நினைவுகூர்கிறது.  
இந்த நினைவுச்சின்னத்திற்கான கருத்தாக்கம் முதன்முதலில் 1984 ஆம் ஆண்டில் உருப்பெற்றது. ஆனால் அடல் பிஹாரி வாஜ்பாய் பிரதமராக இருந்தபோதுதான் ஒரு தேசிய காவலர் நினைவுச்சின்னம் கொண்ட திட்டம் முதலில் முன்மொழியப்பட்டது. அப்போது உள்துறை அமைச்சராக இருந்த எல்.கே.அத்வானி இதற்கான அடிக்கல்லை நாட்டினார். முந்தைய நினைவுச்சின்னம் 150 அடி (46 மீ) உயர எஃகு அமைப்பினால் ஆனதாகும். ஆனால் அது சுற்றுச்சூழல் விதிகளை மீறியதால் 2008 ஆம் ஆண்டில் டெல்லி உயர்நீதிமன்றத்தின் உத்தரவின் பேரில் அகற்றப்பட்டது.  
**<big>நினைவுச்சின்னத்தின் பழைய வடிவம்:</big>**
# தேசிய காவலர் நினைவகம், (இந்தியா)

## கட்டமைப்புகள்

### நினைவகம்

மைய சிற்பம் 30 அடி (9 மீட்டர்) உயரத்தில் 238 டன் எடையில் கிரானைட் கல்லால் உருவாக்கப்பட்டதாகும். அதன் எடை மற்றும் நிறம் "உயர்ந்த தியாகத்தின் ஈர்ப்பு மற்றும் தனித்துவத்தை குறிக்கிறது". கட்டமைப்பின் அடிப்பகுதியில், உள்ள 60 அடி (18 மீட்டர்) உள்ள நதி அமைப்பானது காவல்துறை பணியாளர்கள் தம் கடமைகளைச் செய்வதில் காணப்படுகின்ற தொடர்ச்சியான சேவையைக் குறிக்கிறது. மைய சிற்ப அமைப்பை தில்லியில் உள்ள தேசிய நவீன கலைக்கூடத்தைச் சேர்ந்த அத்வைத கடநாயக் வடிவமைத்துள்ளார்.
# தேசிய காவலர் நினைவகம், (இந்தியா)

## கட்டமைப்புகள்

### வீரச் சுவர்

கட்டிடக்கலைஞர் உதய் பட் அவர்களின் ஒட்டுமொத்த வடிவமைப்பு திட்டத்தின் ஒரு பகுதியாக வீரச்சுவர் வடிவமைக்கப்பட்டது. 1947 ஆம் ஆண்டுமுதல் இன்று வரை கடமையின்போது இறந்த, 2018 ஆம் ஆண்டில் இறந்த 424 பேர் உள்ளிட்ட, 34,844 பணியாளர்களின் பெயர்கள் கிரானைட் கற்களில் பொறிக்கப்பட்டுள்ளன.
# தேசிய காவலர் நினைவகம், (இந்தியா)

## தேசிய காவலர் அருங்காட்சியகம்

**தேசிய காவலர் அருங்காட்சியகம்** இந்தியாவில் இந்த வகையைச் சேர்ந்த முதல் அருங்காட்சியகம் ஆகும். இந்த அருங்காட்சியகம் நிலத்தடியில் உள்ளது. இது 1,600 சதுர மீட்டருக்கு மேலான பரப்பளில் ஐந்து காட்சியகங்களைக் கொண்டு அமைந்துள்ளது. இங்கு இந்திய மத்திய மற்றும் மாநில காவலர் படைகளுக்காக அர்ப்பணிக்கப்பட்ட மத்திய தொழில்துறை பாதுகாப்பு படை, சிறப்பு பாதுகாப்பு குழு, தேசிய பாதுகாப்புக் காவலர், விரைவான பாதுகாப்புப் படை, சிவில் விமானப் பாதுகாப்பு பணியகம், மத்திய ரிசர்வ் போலீஸ் படை மற்றும் புலனாய்வுப் பணியகம் உள்ளிட்ட பிரிவுகள் உள்ளன. 29 மாநிலங்கள் மற்றும் 7 யூனியன் பிரதேசங்களைச் சேர்ந்த காவலர் படைகளும் இங்கு பங்குபெறுகின்றன. இதில் பெண்கள் குழுக்கள், போலீஸ் பாண்ட் எனப்படும் குழுக்கள் மற்றும் விலங்குக் குழுக்கள் (ஒட்டகம், நாய் மற்றும் புறா) உள்ளிட்ட பல சிறப்புப் பிரிவுகள் உள்ளன. காவலர் ஆய்வு மற்றும் மேம்பாட்டு பணியகம், தேசிய குற்றவியல் மற்றும் தடய அறிவியல் நிறுவனம் மற்றும் தேசிய தொழில்நுட்ப ஆராய்ச்சி அமைப்பு போன்ற காவலர் ஆய்வு அமைப்புகளின் பங்கு பற்றியும் இங்கு குறிப்பிடப்பட்டுள்ளது. இங்கு தியாகத்தை முன்வைக்கும் வகையில் காட்சிப்படுத்தப்பட்டுள்ள பிரிவுகளில் அக்சர்தாம் கோயில் தாக்குதல் (2002), புத்தூர் நடவடிக்கை (2013), வீரப்பன் கொலை (2004), மற்றும் கடமையாற்றிக் கொண்டிருந்தபோது கொல்லப்பட்ட முதல் பெண் இந்திய காவல் பணி அலுவலர் வந்தனா மாலிக் மரணம் (1989) உள்ளிட்டவை அடங்கும்.
# எறிபடையியல்

மற்றும் பச்சை பொருள் நியூட்டனின் இழுவை அனுபவிக்கிறது. ]]
**எறிபடையியல்** (Ballistics) என்பது, துப்பாக்கி, பீரங்கி போன்றவற்றில் இருந்து, சுடப்பட்ட வெடிகுண்டுகளின் இயக்கத்தை அறிவதற்கும், வானூர்தியிலிருந்து, குண்டு வீசினால், அவை சென்று விழும் போக்குகளைக் குறித்து அறிய உதவுகிறது. குண்டு போன்ற எறிபடைகளின் இயக்கத்தில், மூன்று நிலைகள் உள்ளன. சுடப்பட்டது முதல் துப்பாக்கியை விட்டுக் குண்டு வெளிப்படும் நொடி வரையிலுள்ளதை ஆராய்வது, முதல்நிலையாகும். இதனை அகநிலை எறிபடையியல் (Internal B.) என்பர். இரண்டாம் நிலையில், குண்டு, வெளியே கிளம்பியது முதல் குறியில் படும் வரையுள்ளதை ஆராய்வது ஆகும். இதனை புறநிலை எறிபடையியல் என்றழைப்பர். மூன்றால் நிலையில், குண்டு குறியில் பட்டபின்பு, அதில் ஊடுருவும் நிலையை ஆராய்வது துருவுநிலை எறிபடையியல் என்ற அழைப்பர்.
# எறிபடையியல்

## வானூர்தி குண்டு வீச்சு

முதல் உலகப் போரில் அதிகமாக, பீரங்கிகளுக்கும், துப்பாக்கிகளுக்குமே பயன்பட்டன. இரண்டவாது உலகப் போரில், வான்வெளிக் குண்டு வீசுதலும், பறக்கும் குண்டுகளும் வெகுவாய் பயன்படுத்தப் பட்டன. வானூர்தியிலிருந்து குண்டு வீசப்படும் போது, குண்டு இலக்கின் மீது படவில்லை. ஏனெனில் வானூர்தி, கிடைமட்டமாகப் பறந்து செல்லும்போது, குண்டும், அதே வேகத்தோடு செல்கிறது. குண்டு இலக்கு நோக்கு வரும் போது, இந்தக் கிடைமட்ட வேகம் தொடர்ந்து இருக்கிறது. இவ்வேகத்துடன், புவிஈர்ப்புவிசையும் சேர்ந்து, கீழ்நோக்கி வரும் குண்டின் வேகம், மேலும் அதிகமாகிறது. இதனால் இதன் பாதை பரவளையமாகி, இதனால் இலக்கு மாறி, குண்டு வெடிக்கிறது என கண்டறிந்தனர்.
# எறிபடையியல்

## பீரங்கி குண்டு வீச்சு

பீரங்கிகளைக் கையாளுபவர்கள் முதலாவது வீச்சை மதிப்பீடு செய்தல் வேண்டும். இம்மதிப்பீட்டைக் கொண்டு எந்தக் கோணத்தில் சுட்டால், குண்டு ஒரே இடத்தில் விழாமல், ஒரு குறித்த இடத்தைச் சுற்றி, இங்கொன்றும் அங்கொன்றுமாக விழச் செய்யலாம். அவை விழும் இடத்தின் நடுபகுதிக்கு, குண்டு வீழ்ச்சிப் பகுதி என்று பெயர். வீச்சு மதிப்பீட்டில், முதலாகச் செய்ய வேண்டியது குண்டுகள் குறிக்கு முன்புறமாக விழும் சுடுகோணம் ஒன்றையும், அவை குறியைத் தாண்டி அப்பால் விழும் சுடுகோணம் ஒன்றையும் கண்டு பிடித்தலாகும். இவ்வாறு குண்டுகள் விழும் இடங்களுக்கிடையே குறிப்பிட்ட இடைவெளி இருக்கும். இந்த அளவீடுகளைத் தேவைக்கு ஏற்ப மாற்றி அமைப்பர்.
# எறிபடையியல்

## குண்டுகளின் இயக்கம்

குண்டுகளின் இயக்கத்தினை ஆராய்வதற்கு அகநிலை எறிபடையியல் என்று பெயர். சுடப்படும் குண்டில் இரண்டு கூறுகள் உள்ளன ஒன்று மருந்து நிறைக்கப்பெற்ற வெடியறை ஆகும். மற்றொன்று, வெளிச்சென்று சேதம் விளைவிக்கும், கனத்த குண்டு பகுதியாகும். குண்டின் பின்பகுதியில் வெடியறை உள்ளது. துப்பாக்கியைச் சுடும்பொழுது, வெடியறையில் இருக்கும் மருந்தில், தீப்பிடிக்கும். எரியும் இம்மருந்திலிருந்து, ஏராளமான ஆவி உண்டாவதாலும், இந்த ஆவி வெளிச் செல்ல முடியாமல், வெடியறையின் உள்ளேயே பெருக முயல்வதாலும், குழாயினுள் அழுத்தம் அதிகரிக்கும். மருந்து எரியும் வேகம், குழாயிலுள்ள அழுத்தத்தைப் பொறுத்திருப்பதால், இவ்வழுத்தம் ஏற ஏற மருந்தும் வேகமாய் எரிந்து, இன்னும் மிகுந்த ஆவியை உண்டாக்கி, அழுத்தத்தை உயர்த்துகிறது.  
இவ்வாறு வெடிமருந்து எரியும் வேகமும், ஆவியின் அழுத்தமும் ஒன்றையொன்று உயர்த்துவதால், குழாயினுள் அழுத்தம் எல்லை மிஞ்சி வளர முடியும். வெடியறையோடு அடைத்துக் கொண்டும், குண்டின் அடிப்புறத்தை வளைத்துக் கொண்டும், ஒரு செப்புக் காப்புப் பொருத்தப்பட்டிருக்கும். ஒரு குறித்த அளவினை விட, அழுத்தம் அதிகமானவுடன், இச் செப்புக் காப்பின் பிடிப்பு விலகி, குண்டு முன்னே உந்தப்படுகிறது. இந்நிலையிலும் துப்பாக்கியின் குழாயை, இச்சிறு செப்புக் காப்பு அடைத்துக் கொண்டுதான் இருக்கும். துப்பாக்கியினுடைய குழாயின் வெடிவாயிலிருந்து வெளி வாய் வரையிலும், நீள் சுருள் வடிவமான கோடுகள் கடையப்பட்டிருக்கின்றன. குழாயை அடைத்திருக்கும் செப்புக்காப்பு இவ்வரிகளால் கீறப்பட்டு முன்னேறும்போது இவற்றில் சுழலுவதால், குண்டும் சுழலுகிறது.  
குண்டு முன்னே செல்லச் செல்ல, ஆவி பெருகி நிரம்புவதற்கு இடம் ஏற்படுவதால், உந்தத்தின் காரணமான அழுத்தம் குறைய நேரும். இதனால் மருந்து எரியும் வேக வளர்ச்சியும் நின்று விடுகிறது. ஆகவே, உள்ளேன உள்ள ஆவியின் அழுத்தம், ஓர் எல்லையில் நின்று, பிறகு குழாயில் சிறிது தூரம் குண்டு சென்ற பின்பு, குறையத் தொடங்கும். இந்நிலையிலும் மருந்து இன்னும் எரிந்து, ஆவி மிகுந்து வருவதால், தொடக்கத்தில் அழுத்தம் அதிவேகமாகக் குறைவதில்லை. இதனால் குண்டின் வேகம், அதிகமாகத் தொடங்குகிறது.
# எறிபடையியல்

## புவியின் சுழற்சித் தாக்கம்

காற்றின் தடையினால், குண்டுகளுக்கு ஏற்படும் சிக்கல்கள் போல, பூமி சுழல்வதாலும் குண்டுகள் குறி தவறுகின்றன. ஒரு துப்பாக்கியைப் புவியின் வடபாதியில் இருக்கும், ஓர் இடத்திலிருந்து நேர் வடக்கே சுட்டால், குண்டு துப்பாக்கியிலிருக்கும் வரை அதற்குப் புவி மேலிருக்கும் மற்றப் பொருள்கள் போலவே, கிழக்காகச் செல்லும் வேக உறுப்பு ஒன்று இருக்கிறது. துப்பாக்கியை விட்டு வெளி வந்ததனால் மட்டும் குண்டு, இவ் வேகத்தை இழந்து விடுவதில்லை. துப்பாக்கியின் விசையினால் குண்டு வடக்கு நோக்கியும், புவியின் சுழற்சியால் கிழக்கு நோக்கியும் செல்கிறது. ஆனால், இலக்கு இன்னும் வடக்கே இருப்பதால், அது கிழக்கு நோக்கிச் செல்லும் வேகம், சிறிது குறைவாக இருக்கும். இதனால் குண்டு குறியை விட்டுச் சிறிது வலப்புறமாகப் பிறழ்ந்து பாய்கிறது.
# மே மஸ்க்

**மே மஸ்க்** (*Maye Musk*, பிறப்பு : ஏப்ரல் 19, 1948) என்பவர் கனடிய-தென்னாப்பிரிக்க மாதிரி உருவக் கலைஞர் மற்றும் ஊட்டச்சத்து நிபுணர் ஆவார். மேலும் இவர் எலோன் மஸ்க், கிம்பல் மஸ்க் மற்றும் டோஸ்கா மஸ்க் ஆகியோரின் தாயும் ஆவார். இவர் 50 ஆண்டுகளாக ஒரு உரு மாதிக் கலைஞராக இருந்து வருகிறார், *டைம்* உள்ளிட்ட இதழ்களின் அட்டைபடத்தில் இடம்பெற்றுள்ளார்.
# மே மஸ்க்

## வாழ்கைவரலாறு

### தென்னாப்பிரிக்கா (1950-1989)

மேய் ஹால்டேமன் 1948 இல் கனடாவின் ரெஜைனாவில் இரட்டையர்களில் ஒருவராகவும் ஐந்து பிள்ளைகளில் ஒருவராகவும் பிறந்தார். டாக்டர் ஜோசுவா நார்மன் ஹால்டேமன் ஒரு சாகசக்காச விரும்பியாக இருந்தனர் மேலும் 1952 ஆம் ஆண்டில் ஒற்றை எஞ்சின் விமானத்தை செலுத்தி அதில் குடும்பத்துடன் உலகம் முழுவதும் சுற்றிவந்தார். பத்து ஆண்டுகளுக்கும் மேலாக, குடும்பம் கலகாரி பாலைவனத்தில் சுற்றித் திரிவதில் காலகாரியில் மறைந்துபோன நகரத்தைத் தேடும் முயற்சியிலும் ஈடுபட்டது. இவரின் பெற்றோர் படவில்லைக் காட்சிகள் மற்றும் அவர்களின் பயணங்களைப் பற்றி பேசினர், "என் பெற்றோர் மிகவும் பிரபலமானவர்கள், ஆனால் அவர்கள் ஒருபோதும் போலிப் பகட்டர் அல்ல," என்று இவர் குறிப்பட்டார்.  
இவர் 1969 இல் மிஸ் தென்னாப்பிரிக்கா அழகிப் போட்டியில் இறுதிச் சுற்றில் இடம்பெற்றார்.  
மாதிரி உருவக் கலைஞர் தொழிலைத்தவிர, இவர் ஒரு ஊட்டச்சத்து நிபுணராக வணிகத்தை மேற்கொண்டுள்ளார். மேலும் உலகளவில் நிகழ்ச்சிகளை வழங்குகிறார்.